الطوعم أو اللقاح (بالانجليزي: Vaccine) هوه ماده بيولوجيه بتوفر مناعه مكتسبه نشيطه ضد مرض معدى معين. الطوعم بيتصنع في أغلب الأحيان من مخلوق ميكروسكوبي بيشبه تركيبه تركيب المخلوق المسبب للمرض، وبيتصنع يا من جزء ميت من الجرثوم، أو جزء متضعف منه، أو من سمومه، أو بروتيناته السطحية. وبيعمل علي إنه يحفز جهاز المناعة علي إنه يتعرف علي الجسم الضار ده ويشوفه كتهديد ويقضي عليه، ويطلع أجسام مضادة ليه وكأنه المرض الفعلي ويتعرف عليه لما يواجهه أو الأجسام مشابهة ليه مرة تانية، وبيكون الجسم مناعة منه مع عدم التعرض للمرض نفسه. فيه 4 أنواع أساسيين من التطعيمات وهما: التطعيمات الحية المضعفة: بتستخدم فيهم عينة مضعفة من الجرثومة المسببة للمرض. تعتبر أكتر نوع من التطعيمات المشابه للجرثوم الحقيقي عشان كده بيوفر أطول وأضمن مدة حماية من الجرثوم المطعم ضده، وجرعة واحدة ممكن توفر حماية مدي الحياة من الجرثومة المتطعهم ليها. (بتستخدم في طوعم الجدري والصفرا) التطعيمات الخاملة المضعفة: بتستخدم فيهم عينة مقتولة من الجرثومة اللي بتسبب المرض. ما بتديش نفس الحماية اللي بتوفرها التطعيمات الحية وغالبا محتاج يتاخد منها جرعة تنشيطية كل فترة. (بتستخدم في طوعم فايرس إيه، الإنفلونزا، والسعار) طوعم الزيفانات: بتستخدم فيهم المواد السامة اللي بتسبب الأمراض في الجرثومة ومش الجرثومة نفسها.